Aalborg Stiftstidende, 1843-06-01
Jgaar Aftes Kl. 7 afreiste den udmærkede Pianist Döhler med Dampskibet "Christian den Ottende til KielEn talrig Skare af Hovedstadens Flegants udbragte paa Langelinie et tredobbelt Hurra for Kunstneren. (Og.)- Under Overskrift: Pressen i Danmark, indeholder det engelske Blad Examiner følgende Artikel, som vi for Curiositetens Skyld herved meddele i nøiagtig Oversættelse: En neppe trolig Begivenhed har nylig fundet Sted i Kjøbenhavn. Jfølge de gamle danske Love angaaende den criminelle Procesmaade er Dommeren i Tilfælde af stærk Formodning imod den Tiltalte bemyndiget til at anvende forskjellige Slags Tortur for at tilveiebringe Tilstaaelse. Tvende Torturmaader ere endnu bibeholdte i Lovgivningen: 1) Slag, paa den bare Ryg med en Kat, hvis Strenge ere forsynede med Knuder eller Blyklumper i Enderne. 2) Ensomt Fængsel i en mørk Celle i 3 Dage paa Vand og Brød. Hver fjerde Dag føres Arrestanten ind i en Celle, hvor der er lyst og erholder der den sædvanlige Fangekost. Hidtil havde ingen dansk Forhørsdommer anvendt disse Tvangslove mod Journalister eller for Presseforseelser. En saa uhørt Fremgangsmaade var forbeholdt vore Dage. Hr. Hansen, Redacteur af Dagbladet Faedrenelander, som udkommen i Kjøbenhavn, optog i afvigte August en Artikel om Landets Gield. J Begyndelsen af forrige Maaned beordrede det danske Cancelli Action anlagt og Hansen fortes for Dommeren Gudenrath, som befalede ham at forklare Meningen af Artiklen. Redacteuren svarede, at han ikke erindrede de Omstændigheder, som havde foranlediget ham til at skrive den, eller de Forestillinger, som dengang havde foresvævet ham Dommeren vedblev at forlange Forklaring, og da han ikke erholdt den, lod han Journalisten sætte i Fængsel paa Vand og Brød. Efterat have været 48 Timer arresteret, anfaldtes han af heftig Kolik og Brækning. Han skrev da til Dommeren at han vilde afgive de Forklaringer, der maatte affordres ham, paa Vilkaar, at hans Protest mod den brugte Fremgangsmaade toges til Protocol. Heri blev samtykket og han sat i Frihed. Han har indgivet en Forestilling til Kongen, som er bleven forelagt Statsraadet. Georg Carstensen har i disse Dage udstedt en skriftlig Jndbydelse til Actietegning, for at befordre Anlæget af det af os tidligere omtalte Tivoli. Jfølge denne udstedes der Actier til et Beløb af 50,000 Rbd., hver Actie paa 25 Rbd., hvoraf Jndbyderen selv forbeholder sig et Beløb af 10000 Rbd., medens flere Haandværkere, der deeltage i Anlægget af Tivoli allerede skulle have tegnet sig for et Beløb af 10,000 Rbd. Betingelserne for Actietegningen forekomme os ikke saa synderligt favorable, idet der for de 2 første Aar skal svares 22 pCt. og efter den Tid kun 4 pCt., ligesom at Jndbyderen skal have Ret til efter de 2 Aars Forløb at opsige Actierne, medens denne Ret derimod ikke er tilstaaet Actionairerne. Jndtægterne skulle i Jndbydelsen, som endnu ikke er kommet os for Øie, være opgivne med megen Specialitet, idet der endog i Jndtægt for Renovation (1) er beregnet til 100 Rbd. Desuden opregner Planen alle de skjønne Rariteter, hvormed Hr. Carstensen vil regalere Publicum, hvorved og Indgangspriserne ville blive sluctuerende De med "Jris" afreisende danske Studenter ere efter indbyrdes Aftale alle forsynede med rød Cocarde, hvori et Dannebrogskors.